11/02/2014 | Administración LocalMunicipal
Mugardos
Imposibilidade de practicar a notificación a SERGENTEC, S. L.

Intentada a notificación e sendo devolta polo servizo de correos por ausente no último enderezo coñecido, polo presente notifícaselle a Sergentec S. L., de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.51/2014, de data 20.01.2014, que a continuación se transcribe: RESOLUCIÓN DA ALCALDÍA Nº 51/2014 Sr. Alcalde-Presidente D. Xosé Fernández Barcia Transcorrido o prazo concedido a SERGENTEC S. L., para que procedera á adopción das medidas indicadas na Resolución da Alcaldía núm.799/2013, no inmoble sito en R/ María núm.6, referencia catastral: 0325003NJ6102N, (expte.2012/I002/000033), sen que pola interesada se teña executado o ordenado, segundo informe da policía local de data 09.12.2013. Tendo en conta o anterior, así como a proposta do concelleiro de urbanismo, patrimonio e medio ambiente de data 20.01.2013, así como o disposto no artigo 210 da Lei 15/2004, de 29 de decembro, que modifica a Lei 9/2002, do 30 de decembro, de Ordenación Urbanística e Protección do Medio Rural de Galicia, pola presente RESOLVO: Primeiro.- Ordenar novamente a SERGENTEC S. L., como titular catastral do inmoble sito en R/ María núm.6, referencia catastral: 0325003NJ6102N, para que no prazo de corenta e oito (48) horas contado dende o día seguinte ao da notificación da presente Resolución, e como medida de seguridade, proceda ao valado INMEDIATO do contorno da fachada principal mediante valado de obra. Segundo.- Ordenar novamente a SERGENTEC S. L., como titular catastral do inmoble sito en R/ María núm.6, referencia catastral: 0325003NJ6102N, para que no prazo de quince (15) días contado dende o día seguinte ao da notificación da presente Resolución, e como medida urxente de seguridade, proceda á adopción das seguintes medidas: – A retirada dos trozos do cano depositados no balcón. – O desmontado e retirada das baixantes, sen necesidade de eliminar os cubrebaixantes de fundición, que deben seguir ancorados á fachada. Terceiro.- Que transcorrido o indicado prazo de un (1) mes, sen terse executado polo interesado as obras ordenadas nos puntos anteriores, se proceda polo Concello a efectuar a execución subsidiaria das devanditas obras indicadas nos puntos anteriores, que se levará a cabo polo persoal municipal, no prezo de 293,45 €, segundo informe de valoración da arquitecta municipal de data 20.01.2014. Para tal efecto a execución subsidiaria das obras de demolición levarase a cabo o día 6 de MARZO de 2014, ás 9:30 horas, baixo a dirección da arquitecta municipal Dna. Olga Fra Gálvez, que levantará a correspondente acta. Cuarto.- Sinalar á interesada que debe proceder á retirada dos mobles, materiais ou útiles que teñan no mencionado inmoble na parte a executar as obras, pois o Concello non se fará responsable dos danos que poidan sufrir e advertirlle, así mesmo, ao interesado de que unha vez efectuadas as obras de execución das devanditas obras, practicarase a correspondente liquidación dos gastos orixinados pola cantidade arriba indicada, tendo en conta que unha vez realizadas as obras, pode haber variacións no orzamento en función do efectivamente realizado; en particular, en función do custo de aluguer da maquinaria. Quinto.- Notificar a presente Resolución aos interesados, á arquitecta municipal Dna. Moktar Al Amin Declara Djellal, á policía local e ao encargado do persoal municipal de servizos.” RECURSOS: Contra o presente acordo, definitivo en via administrativa, poderá vde. interpoñer potestativamente o recurso de reposición ante o mesmo órgano que o dictou no prazo dun mes, contado a partir do día seguinte ó da notificación, según establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Asimesmo, poderá Vde. interpoñer calquera outro recurso que estime pertinente. Mugardos, 4 de febreiro de 2014 O ALCALDE, Asdo) XOSÉ FERNÁNDEZ BARCIA